NSB type 7

Norsk Hoved-Jernbanes (NHJ) damplokomotiver nummer 11, 24–25, 34, 62, 84 og 89 og Smaalensbanens (S.B.) nummer 40 med akselrekkefølge B ble levert mellom 1875 og 1898. Fra 1900 ble de benevnt henholdsvis NHJ litra D og NSB type 7a. NHJ sine lokomotiver ble fra 1923 benevnt NHJ litra H og ble overtatt av NSB sammen med resten av materiellet på Hovedbanen i 1926, og etter det benevnt type 7a i likhet med det ene lokomotivet Statsbanene hadde fra før. Typen var de første skiftelokomotivene i Norge, og da de ble utrangert i perioden 1954–64 hadde flere av dem hatt en driftstid på over 80 år. På grunn av utseendet ble loktypen populært omtalt som «ulker», mens de som førte dem ble omtalt som «ulkeskippere».

Type 7 var et lite og lett lokomotiv bygget som et saltanklokomotiv, uten den store trekkraften. Det ble for det meste brukt til mindre tog, og senere kun til skifting på større stasjoner.

Lokomotv nr. 11 og 25 er bevart. Nr. 11 brukes på Krøderbanen, mens nr. 25 står utstilt på Norsk jernbanemuseum på Hamar.

Se også 
 Liste over damplokomotiver hos Norsk Hoved-Jernbane

Litteratur

Eksterne lenker 
 Type 7 – NJK Materielldatabasen
 Type 7 – Jernbane.net

07
07